সিরাজগঞ্জ
সিরাজগঞ্জ(শুনুন) মধ্য বাংলাদেশের রাজশাহী বিভাগ এবং উত্তরবঙ্গ'র অন্যতম গুরুত্বপূর্ন শহর এবং বাংলাদেশের ১৪ তম বৃহৎ শহর। এটি যমুনা নদীর পশ্চিম তীরে, এবং ঢাকা শহর হতে প্রায় ১১০ কিলোমিটার (৭০ মাইল) উত্তর-পশ্চিমে অবস্থিত। সিরাজগঞ্জ শহর একই সাথে সিরাজগঞ্জ জেলা ও সদর উপজেলার প্রশাসনিক সদরদপ্তর। এর মোট আয়তন ৩১.২৭ বর্গকিলোমিটার ও জনসংখ্যা ৪,৫০,০০০ জন প্রায়। বঙ্গবন্ধু সেতুর পশ্চিম প্রান্ত থেকে সিরাজগঞ্জ শহরের দুরত্ব ৮ কিলোমিটার। সিরাজগঞ্জ জেলাকে উত্তরবঙ্গের প্রবেশদ্বার বলা হয়।